2022-yilda Samarqand shahrida Shanxay Hamkorlik Tashkilotining navbatdagi Sammitini oʻtkazishga tayyorgarlik ishlarini moliyaviy qoʻllab-quvvatlash toʻgʻrisida
(resolution, 2022-04-05)

2022-yilda Shanxay Hamkorlik Tashkilotining navbatdagi Sammitini Samarqand shahrida oʻtkazilishi va ushbu tadbirda 20 dan ortiq davlat rahbarlarining ishtirok etishi munosabati bilan Samarqand shahrida ulkan meʼmoriy, bunyodkorlik va obodonlashtirish ishlarini jadallashtirish yuzasidan aniq chora-tadbirlarning zudlik bilan amalga oshirilishi talab etiladi. Samarqand shahrida Shanxay Hamkorlik Tashkilotining Sammitini yuqori darajada oʻtkazishga tayyorgarlik ishlarini moliyaviy qoʻllab-quvvatlash maqsadida: 1. Oʻzbekiston Respublikasi Prezidentining “Samarqand viloyatini obodonlashtirish va farovonligini oshirish jamgʻarmasi tashkil etish chora-tadbirlari toʻgʻrisida” 2018-yil 16-martdagi PQ-3608-son qarori bilan Samarqand viloyatini obodonlashtirish va farovonligini oshirish jamgʻarmasi tashkil etilganligi maʼlumot uchun qabul qilinsin. 2. Oʻzbekiston Respublikasi Investitsiyalar va tashqi savdo vazirligi, Moliya vazirligi hamda Samarqand viloyat hokimligining Oʻzbekiston Respublikasi Tiklanish va taraqqiyot jamgʻarmasining Tashqi iqtisodiy faoliyat milliy banki tomonidan qayta moliyalashtiriladigan, Samarqand viloyati hokimligiga 5 yil muddatga, 2 yil imtiyozli davrni hisobga olgan holda, foiz stavkasi yiliga 2,00 foizni tashkil qiladigan va qayta moliyalashtiradigan bankning marjasisiz, 25 mln AQSh dollariga teng ekvivalentdagi kreditni Oʻzbekiston Respublikasi Markaziy banki rasmiy kursi boʻyicha milliy valyutada Samarqand viloyatini obodonlashtirish va farovonligini oshirish jamgʻarmasiga Samarqand viloyati hokimligining navbatdagi badali sifatida ajratish toʻgʻrisidagi taklifi maʼqullansin. 3. Oʻzbekiston Respublikasi Tashqi iqtisodiy faoliyat milliy banki tomonidan qayta moliyalashtiriladigan Tiklanish va taraqqiyot jamgʻarmasi kreditini qoplash prognoz jadvali ilovaga muvofiq tasdiqlansin. 4. Belgilansinki: Oʻzbekiston Respublikasi Tiklanish va taraqqiyot jamgʻarmasi kreditidan Samarqand shahrining ichki yoʻllari (koʻchalar) holatini yaxshilash hamda Shanxay Hamkorlik Tashkilotining navbatdagi Sammiti doirasida davlat va jamiyat ehtiyojlari uchun yer uchastkalarining olib qoʻyilishi munosabati bilan jismoniy va yuridik shaxslarga yetkazilgan zararlarni qoplash uchun Oʻzbekiston Respublikasi Vazirlar Mahkamasi bilan kelishilgan holda, Samarqand viloyati hokimligi tomonidan tuziladigan manzilli roʻyxatlarga muvofiq foydalaniladi; Samarqand viloyati hokimligi Oʻzbekiston Respublikasi Tiklanish va taraqqiyot jamgʻarmasi kreditidan maqsadli va samarali foydalanish, shuningdek, jamgʻarmani oʻz vaqtida shakllantirish uchun masʼul boʻlgan ijro etuvchi organ hisoblanadi; Oʻzbekiston Respublikasi Tiklanish va taraqqiyot jamgʻarmasining jalb qilinadigan kreditini qoplash va xizmat koʻrsatish bilan bogʻliq xarajatlar Samarqand viloyati mahalliy budjetining qoʻshimcha manbalari hamda qonunchilik hujjatlarida taqiqlanmagan boshqa manbalar hisobidan amalga oshiriladi. 5. Samarqand viloyati hokimi E.O. Turdimovning Oʻzbekiston Respublikasi Tiklanish va taraqqiyot jamgʻarmasidan ajratiladigan kreditni maqsadli sarflanishi va oʻz vaqtida qaytarilishini taʼminlash yuzasidan shaxsiy javobgarligi belgilab qoʻyilsin. Oʻzbekiston Respublikasi Moliya vazirligi Tashqi iqtisodiy faoliyat milliy banki hamda Tiklanish va taraqqiyot jamgʻarmasi bilan birgalikda mazkur jamgʻarmadan ajratiladigan kreditdan maqsadli va samarali foydalanilishi, shuningdek, uning oʻz vaqtida qaytarilishi yuzasidan monitoring oʻrnatsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov va Samarqand viloyati hokimi E.O. Turdimov zimmasiga yuklansin. Kredit summasi 25 mln AQSh dollari Kredit muddati 5 yil, shu jumladan imtiyozli davr — 2 yil Foiz stavkasi yillik 2,00 % (bank marjasi — 0,00 %) ming AQSh dollari Qoplash davrlari Oʻzlashtirish miqdori Toʻlov summasi Jami toʻlov miqdori* asosiy qarz foizlar* 2019-yil II yarim yilligi 25 000,0 - - 2020-yil I yarim yilligi 250,68 250,68 2020-yil II yarim yilligi 249,32 249,32 2021-yil I yarim yilligi 250,68 250,68 2021-yil II yarim yilligi 3 571,43 250,68 3 822,11 2022-yil I yarim yilligi 3 571,43 214,87 3 786,30 2022-yil II yarim yilligi 3 571,43 178,08 3 749,51 2023-yil I yarim yilligi 3 571,43 143,25 3 714,68 2023-yil II yarim yilligi 3 571,43 106,85 3 678,28 2024-yil I yarim yilligi 3 571,43 71,62 3 643,05 2024-yil II yarim yilligi 3 571,42 35,62 3 607,04 Jami 25 000,0 25 000,0 1 751,66 26 751,66